มีไรกับแฟน ลองแบบไม่สวมถุงยางแค่ลองสอดเข้าไป แล้วก็ใส่ถุงจนเสร็จภาระกิจ 2 วันต่อมาแฟนรู้สึกจุกท้องตอนกลางดึกคลื่นไส้แล้วก็อ้วกเป็นน้ำใสๆ จะท้องไหมครับหรือเป็นอาการจากอะไรครับ
สวัสดีค่ะ การสอดใส่อวัยวะเพศในช่วงแรกโดยไม่ได้ใส่ถุงยางอนามัย หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนการมีเพศสัมพันธ์โดยใช้ถุงยาอนามัยต่อจนมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ประมาณ 2%-18%สำหรับอาการจุกท้อง คลื่นไส้ อาเจียนที่เกิดหลังจากมีเพศสัมพันธ์ไป 2 วัน ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ได้ปรากฏเร็วภายในไม่กี่วันหลังจากที่มีเพศสัมพันธ์ค่ะ โดยส่วนใหญ่จะปรากฏหลังจากมีอาการขาดประจำเดือนไปแล้วประมาณ 2 สัปดาห์ดังนั้น อาการที่เป็นอยู่ จึงอาจเกิดจาก โรคกระเพาะอาหารอักเสบ อาหารเป็นพิษ ผลข้างเคียงจากการทานยาบางชนิด หรือเกิดจากการมีความเครียด วิตกกังวลก็ได้ ในเบื้องต้น ควรจิบน้ำเปล่าบ่อยๆ และอาจงดทานอาหารไปก่อน หากิวอาจเลือกทานเฉพาะอาหารเหลวและอาหารอ่อน ไม่ทานอาหารที่ย่อยยาก ไม่ทานรสจัด ไม่ทานอาหารมันๆ และไม่ดื่มชา กาแฟ โกโก้และแอลกอฮอล์ เป็นต้น และอาจทานยาแก้คลื่นไส้ อาเจียน เช่น metoclopramide (เมโทโคลพราไมด์) ยาช่วยลดอาการจุกแน่นท้อง ท้องอืด เช่น ไซเมทิโคน (simethicone), ยาธาตุน้ำแดง เป็นต้น หากอาหารอาเจียนเป็นมาก จนไม่สามารถดื่มน้ำได้ หรือปวดท้องมาก ก็ควรไปพบแพทย์ค่ะ